**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 12. listopada 2015. godine društvo Respekt d.o.o. kao zainteresirana članica zajednice ponuditelja za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit sljedećeg sadržaja:

 „Jesu li sakupljači neopasne otpadne ambalaže koji sklope ugovor s Fondom o sakupljanju, nakon što otkupe otpadnu ambalažu od Fonda vlasnici iste i mogu li ju prodati na slobodnom tržištu najboljem ponuđaču ili su ju dužni predati na obradu po nalogu Fonda?

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

 **Sakupljenu neopasnu otpadnu ambalažu sakupljač je obvezan predati osobi ovlaštenoj za obradu otpadne ambalaže koju sam odabere. Prodaja otpadne ambalaže obavlja se sukladno važećim odredbama propisa koji reguliraju postupanje i prodaju s otpadnom ambalažom. Fond isplaćuje iznos troška usluge sakupljanja i izdaje račun za otkup otpadne ambalaže na temelju podataka koje je sakupljač dužan dostaviti u Registar odnosno Fondu jednom mjesečno za prethodni mjesec na Obrascu AO4 kojem je obavezni prilog dokaz o predanim količinama otpadne ambalaže oporabitelju.**

Zagreb, 30. listopada 2015.

 DIREKTOR

Sven Müller, dipl. ing. građ.,v.r.